**Anton Vladimirovich Tsirin** (1987-yil 10-avgust, Toshkent, Oʻzbekiston SSR, SSSR) – Qozogʻistonlik futbolchi va darvozabon. Vladimir Tsirinning oʻgʻli.

Faoliyati
---------

### Klub

Pavlodar futboli bitiruvchisi. Birinchi murabbiylari S. Abdualiev, E. Belov, V. Yaryshev, E. Chevelevlar boʻlgan.

2006-yildan Qozogʻistonning „Irtish" klubining zaxira darvozaboni va oʻyinchisi boʻlgan. Anton oʻzining birinchi oʻyinini 2008-yilda, „Irtish" Qozogʻiston chempionatida bronza medalini qoʻlga kiritgan mavsumda oʻyinga tushgan. 2010-yilning yangi mavsumida birorta ham oʻyinda maydonga tushmadi. 2011-yilda jarohatdan soʻng, Loriya Tsirin asosiy jamoadan joy olib, 22 ta oʻyin oʻtkazadi. UEFA Evropa ligasi oʻyinlarida qatnashib, hatto Qozogʻiston terma jamoasida ham oʻynagan.

2012-yilning yanvarida oʻyin amaliyotini izlab, Tsirin ijara asosida „Ural Akjayk" ga qabul qilinadi.

2013-yil yanvar oyida u Taldiqoʻrgʻonning „Jetisu" klubi bilan shartnoma imzolaydi. Ural jamoasi bosh murabbiyi, litvalik Saulius Shirmelisdan ketganidan keyin qayta koʻchib oʻtadi.

Tsirin 2014-yilgi mavsumda Atirauda oʻynagan. Lekin, Vladimir Nikitenko jamoasida atigi 3 ta oʻyinda 5 ta gol oʻtkazib yuborgan. Noyabr oyida Tsirin yana oʻzining tugʻilgan „Irtish" klubiga qaytib keladi.

Anton 2015-yil uchun Oqjetpesga ijaraga beriladi. 2016-yilgi mavsumda Tsirin oʻz klubiga qaytib, 8 ta oʻyinda maydonga tushgan. Jamoa bilan bronza medallarini qoʻlga kiritadi.

2017-yilda Anton Tsirin Qiziloʻrdaning „Qaysar" klubiga erkin agent sifatida oʻtgan. Lekin, jamoaga moslasha olmay, „Qaysar M" yoshlar jamoasida bir necha oʻyin oʻtkazgan. Keyin koʻp oʻtmay yana Pavlodarga qaytadi. 

2018-yil yanvar oyida Tsirin Petropavlovskning „Qizil-Jar SK" klubi bilan shartnoma imzolagan. Ammo, jamoa birinchi ligaga tushib ketgan.

2019-yil yanvar oyida Tsirinning „Irtish" klubiga uchinchi marta qaytib keladi. Bosh murabbiy Dimitrov shov-shuvli tarzda ketganidan soʻng, uning tarafdorlari jamoasining yarmi Irtishni tark etadi. Shu jumladan, iyul oyida Tsirin ham klubdan ketadi.

### Terma jamoada

2011-yil 10-avgustda 24-yoshga toʻlgan kuni Qozogʻiston terma jamoasi safida Suriya termasiga qarshi oʻrtoqlik oʻyinida debyut qiladi. Chexiyalik murabbiy Miroslav Beranek ikkinchi boʻlimda Tsirinni 0:0 hisobida maydonga tushirgan. Oʻyin Astanada boʻlib oʻtib, 1:1 hisobidagi durang bilan yakunlanadi. Milliy terma jamoadagi ikkinchi oʻrtoqlik oʻyinini 2012-yilning 1-iyun kuni Olmaota shahrida Qirgʻiziston terma jamoasiga qarshi oʻtkazadi. Oʻyin 5:2 hisobidagi gʻalaba bilan yakunlanadi. ikkinchi boʻlimda yana Tsirin maydonga tushib, oʻz darvozasi daxlsizligini saqlab qolgan.

Mukofotlari
-----------

 Qozogʻiston „Irtish"

* Bronza medali sovrindori (Qozog‘iston chempionati 2008, 2010, 2016).

Manbalar
--------

1. ↑  Kto nash? Kto ne nash?
2. ↑  Otsi i deti
3. ↑  Anton Tsirin: „Ya uporno trenirovalsya i nadeyalsya"
4. ↑  Tsirin prodoljit kareru v „Akjayike"
5. ↑  Tsirin podpisal kontrakt s „Jetisu"
6. ↑  Tsirin pokinul „Atirau" radi kareri v „Irtishe"
7. ↑  Tsirin popolnit „Okjetpes"
8. ↑  „Антон Цирин подписал контракт с «Кызыл-Жар СК»". 17-may 2019-yilda asl nusxadan arxivlandi. Qaraldi: 28-iyun 2019-yil.
9. ↑  Ofitsialno: Anton Tsirin – igrok FK „ERTIS"
10. ↑  Ne pustili na trenirovku. Kazaxstanskiy vratar raskril nyuansi rasstavaniya s „Irtishom"
11. ↑  Anton, nashi pozdravleniya!